ຄົນເປັນໂຣກອະຫິວາເພີ່ມຂຶ້ນ ໃນໂຊມາເລຍ
ອົງການອະນາໄມໂລກກ່າວວ່າ ມີຄົນເປັນໂຣກອະຫິວາ ຫລາຍຂຶ້ນ ໃນນະຄອນຫລວງໂມກາດິສຊູ ຂອງໂຊມາເລຍ.
ອົງການອະນາໄມໂລກກ່າວວ່າ ໂຊມາເລຍໄດ້ເຫັນໂຣກອະຫິວາ ຫລືໂຣກທ້ອງຂີ້ຮາກ ເພີ່ມຂຶ້ນໃນເຂດ Mogadishu ນະຄອນຫລວງຂອງປະເທດ ອົງການອະນາໄມໂລກ ຫລື WHO ກ່າວໃນວັນສຸກວານນີ້ວ່າ ມີຄົນຕິດເຊື້ອໂຣກອະ ຫິວາຫລາຍກວ່າ 4 ພັນຄົນ ຕາມທີ່ໄດ້ຮັບແຈ້ງຈາກໂຮງໝໍ Banadir ໃນນະຄອນຫລວງ Mogadishu ໃນປີນີ້ ອົງການອະນາໄມໂລກກ່າວວ່າ ພວກເດັກນ້ອຍອາຍຸຕໍ່າກວ່າ 5 ຂວບ ແມ່ນກວມເອົາ 75 ເປີເຊັນໃນຈໍາພວກທີ່ຕິດເຊື້ອໂຣກດັ່ງກ່າວນີ້ ອົງການອະນາໄມໂລກກ່າວວ່າ ຕົນໄດ້ແຈກຢາຍຢຸກຢາໄປແລ້ວໄປຍັງເຂດຕ່າງໆທີ່ປະສົບ ກັບພະຍາດດັ່ງກ່າວໃນໂຊມາເລຍ ຢຸກຢາເຫລົ່ານີ້ສາມາດປິ່ນປົວຄົນປ່ວຍທີ່ມີອາການສາ ຫັດນັ້ນ ໄດ້ເກືອບ 2 ພັນ ລາຍ